Teine lisaprotokoll,

mis lisatakse Euroopa Majandusühenduse ja Šveitsi Konföderatsiooni vahelisele lepingule seoses Hispaania Kuningriigi ja Portugali Vabariigi ühendusega liitumisega

EUROOPA MAJANDUSÜHENDUS,

ühelt poolt ja

ŠVEITSI KONFÖDERATSIOON

teiselt poolt,

VÕTTES ARVESSE 22. juulil 1972 Brüsselis allkirjastatud Euroopa Majandusühenduse ja Šveitsi Konföderatsiooni vahelist lepingut, edaspidi "leping", ning selle lepingu lisaprotokolli, mis allkirjastati 14. juulil 1986 Brüsselis seoses Hispaania Kuningriigi ja Portugali Vabariigi ühendusega liitumisega,

ning ARVESTADES, et:

määrusega (EMÜ) nr 839/88 peatati täielikult kümneliikmelise ühenduse poolt teatud Hispaaniast ja Portugalist imporditavate toodete suhtes kohaldatud tollimaksu kogumine, kui tollimaksumäär langes 2 protsendini või alla selle;

15. juunil 1988 leppisid Euroopa Vabakaubanduse Assotsiatsiooni liikmesriikide ministrid Hispaaniast imporditavate toodete suhtes kokku samalaadsetes meetmetes;

lepingu lisaprotokoll ei sätesta, et Šveitsi Konföderatsioon peatab Hispaaniast imporditud toodetelt tollimaksu kogumise;

Uusi Šveitsi Konföderatsiooni ja Portugali Vabariigi vahelist kaubavahetust puudutavaid meetmeid ei ole siiski vaja kehtestada, sest lepingus nimetatud Portugalist Šveitsi imporditavate toodete osas olid tollimaksud kaotatud juba enne nimetatud riigi ühendusega liitumist,

on ühisel kokkuleppel OTSUSTANUD, et lepingus nimetatud Hispaaniast Šveitsi imporditavate toodete suhtes loobutakse täielikult tollimaksu kohaldamisest, kui tollimaksumäär langeb 2 protsendini või alla selle, ning

VASTU VÕTTA KÄESOLEVA PROTOKOLLI:

Artikkel 1

1. Lepingu lisaprotokolli artikli 3 kohaselt peatatakse täielikult Šveitsis kogutavate tollimaksude kohaldamine Hispaaniast imporditud toodete suhtes, kui tollimaksumäär langeb 2 protsendini kauba väärtusest või alla selle.

2. Lõiget 1 kohaldatakse mutatis mutandis ka selliste koguseliste tollimaksude suhtes, mis ei ületa 2 % väärtuselisest tollimaksust.

Artikkel 2

Käesolev protokoll on lepingu lahutamatu osa.

Artikkel 3

Lepinguosalised kiidavad käesoleva protokolli heaks oma kehtiva korra kohaselt. Leping jõustub teise kuu esimesel päeval pärast seda, kui lepinguosalised on teineteisele teatanud vastavate menetluste lõpuleviimisest.

Artikkel 4

Käesolev protokoll koostatakse kahes eksemplaris hispaania, hollandi, inglise, itaalia, kreeka, portugali, prantsuse, saksa ja taani keeles ning kõik need tekstid on võrdselt autentsed.

Hecho en Bruselas, a veinte de marzo de mil novecientos ochenta y nueve.Udfærdiget i Bruxelles, den tyvende marts nitten hundrede og niogfirs.Geschehen zu Brüssel am zwanzigsten März neunzehnhundertneunundachtzig.Έγινε στις Βρυξέλλες, στις είκοσι Μαρτίου χίλια εννιακόσια ογδόντα εννέα.Done at Brussels on the twentieth day of March in the year one thousand nine hundred and eighty-nine.Fait à Bruxelles, le vingt mars mil neuf cent quatre-vingt-neuf.Fatto a Bruxelles, addì venti marzo millenovecentottantanove.Gedaan te Brussel, de twintigste maart negentienhonderd negenentachtig.Feito em Bruxelas, em vinte de Março de mil novecentos e oitenta e nove.

Por el Consejo de las Comunidades EuropeasFor Rådet for De Europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades Europeias

+++++ TIFF +++++

Por la Confederación SuizaFor SchweizFür die Schweizerische EidgenossenschaftΓια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraVoor de Zwitserse BondsstaatPela Confederação Suíça

+++++ TIFF +++++

--------------------------------------------------